Noverint universi quod, anno Domini millesimo CCCo vicesimo nono, die lune ante festum beati Clementi apostoli, apud Domum Dei, in domo religiosorum Cystercii, in camera, retro deversus Vilgultum, im presentia mei Guidonis de Marreyo, notarii curie domini ducis Burgundie apud Sanctum Johannem de Laudona, et testium subscriptorum. Girardus dictus Des Cloies de Villari super Sagonam personaliter constitutus, recognovit et publice confessus est se esse hominen legium et justitiabilem in dicta villa de Villari religiosorum virorum abbatis et conventus Cystercii. Solvens galinam ad carniprevium quolibet anno et decem solidos censuales ratione sui mansi super quibus. Frater Martinus, magister de Domo Dei, procurator et monacus Cystercii, a me notario predicto petiit instrumentum sibi dari. In cujus rei testimonium, sigillum curie domini ducis Burgundie isti presenti instrumento rogavi et obtinui apponi. Actum im presentia mei notarii predicti, Johannis, ejus filii Guillelmi dicti Dou Pourtaul de Villari, Andree Le Bergerat de Baiseyo, et Bertheri dicti La Pallouse de Sancto Johanne, testium ad hoc vocatorum, anno, die et loco supradictis.